Súperstjarnan Khalid kemur fram í Laugardalshöllinni 25. ágúst 2020 . Khalid er einn allra heitasti tónlistarmaður veraldar um þessar mundir og var nýlega titlaður einn áhrifamesti einstaklingur heims af Time 2019 . Khalid sló fyrst í gegn með laginu Location árið 2016 . Hann gaf út sína fyrstu plötu , American Teen , árið 2017 sem innihélt Location auk Young Dumb & Broke , sem einnig sló rækilega í gegn . Hann hefur síðan toppað vinsældarlista um allan heim stanslaust og hlotið fimm Grammy tilnefningar . Khalid gaf út sína aðra plötu , Free Spirit , í apríl 2019 og varð í kjölfarið fyrsti listamaðurinn til að verma öll fyrstu fimm sæti Billboard R & B vinsældarlistans , auk þess sem platan skaust í toppsæti Billboard Top 100 og náði fljótt plátínumsölu . Khalid hefur gefið út lög í samstarfi við magnaða listamenn á borð við Ed Sheeran , Calvin Harris , Marshmello , Shawn Mendez , Billie Eilish , Major Lazer , og Disclosure . Þegar þetta er skrifað er Khalid fimmti mest spilaði tónlistarmaður veraldar á Spotify . Hann er nú í tónleikaferðalagi um hnöttinn þar sem hann spilar á mörgum stærstu tónleikastöðum og tónlistarhátíðum heims , með viðkomu í Laugardalshöll . Tvö verðsvæði eru í boði : Stæði : 10.990 kr. ( fremst við svið ) Stúka : 15.990 kr. ( númeruð sæti , aftast í salnum )